Ricardus Dei gratia rex Anglorum, Dux Normanniæ, Aquitaniæ; comes Andegavensis, Archiepiscopis, Episcopis, Abbatibus, Comitibus, Baronibus, Justiciariis, Vicecomitibus, Senescallis, Præpositis et omnibus ministris et fidelibus suis, salutem. Sciatis nos concessisse et præsenti charta nostra confirmasse Deo et ecclesiæ beati Taurini primi Normannorum episcopi, pro salute animæ nostræ et antecessorum et successorum nostrorum, donationes quas antecessores nostri suo tempore et barones eorum eidem ecclesiæ fecerunt. Quæ donationes et qui eas donaverunt in præsenti charta subscribuntur. Ricardus filius Willelmi dux Normannorum qui abbatiam in honore Sancti Taurini Ebroicensis instituit, hæc quæ subscribuntur de dominio ipsi Sancto donavit, scilicet decimam telonei Ebroicensis civitatis et vice-comitatus, et hospites in eadem villa cum libertate, et burgum ejusdem ecclesiæ propinquum soli ecclesiæ serviens, et terram cum aqua, et in silva sua ligna ad omnes usus monachorum necessaria, et pastionem ad suos proprios porcos, et ibi prope villam quæ dicitur Patervillam, et dimidiam terram Istielmaisnillam, cum dimidia parte ecclesiæ Sancti Aquilini; et in Ebroicensi pago etc.... Hominibus quoque dedit tantam libertatem in curia Sancti Taurini quantam suis hominibus in sua curia; in pago quoque Constantini, etc..., et liberas consuetudines per totam terram suam, et in festivitate Sancti Taurini nundinas totius civitatis et omnes illius diei consuetudines. Willelmus de Paceio, Mathildis filius, pro sua et parentum suorum et dominorum absolutione, etc... etc... Data apud Vallem Radolii 15 januarii per manum Willelmi El. episcopi cancellarii nostri, anno sexto regni nostri.